Γάιος Μούκιος Σκαιβόλα

Ο Γάιος Μούκιος Κόρδος, λατινικά: Gaius Mucius Cordus, περισσότερο γνωστός με το μεταγενέστερο επώνυμό του (cognomen) Σκαιβόλα, λατινικά:Scaevola, ήταν ένας αρχαίος Ρωμαίος νέος, πιθανώς μυθικός, διάσημος για τη γενναιότητά του.

Το 508 π.Χ., κατά τη διάρκεια του πολέμου μεταξύ Ρώμης και Κλουσίου, ο βασιλιάς Λαρς Πορσένα του Κλουσίου πολιόρκησε τη Ρώμη. Ο Γάιος Μούκιος Κόρδος, με την έγκριση της Ρωμαϊκής Συγκλήτου, μπήκε κρυφά στο στρατόπεδο των Ετρούσκων, με σκοπό να δολοφονήσει τον Πορσένα. Δεδομένου ότι ήταν η ημέρα πληρωμής των στρατιωτών, υπήρχαν δύο παρόμοια ντυμένοι άνθρωποι, ο ένας από τους οποίους ήταν ο βασιλιάς, σε μία υπερυψωμένη εξέδρα, και μιλούσαν στους στρατιώτες. Αυτό έκανε τον Mούκιο να προσδιορίσει εσφαλμένα τον στόχο του, και σκότωσε κατά λάθος τον γραφέα του Πορσένα. Αφού αιχμαλωτίστηκε, δήλωσε στον Πορσένα: "Είμαι Ρωμαίος πολίτης, οι άνθρωποι με αποκαλούν Γάιο Μούκιο. Ήρθα εδώ ως εχθρός, για να σκοτώσω τον εχθρό μου, και είμαι έτοιμος να πεθάνω, όσο και να σκοτώσω. Εμείς οι Ρωμαίοι ενεργούμε γενναία, και όταν η αντιξοότητα χτυπάει, υποφέρουμε γενναία". Δήλωσε επίσης ότι ήταν ο πρώτος από τους 300 Ρωμαίους νέους, που προσφέρθηκαν εθελοντικά στο έργο της δολοφονίας του Πορσένα, με κίνδυνο να χάσουν τη ζωή τους. 

«Προσέξτε», φέρεται να δήλωσε, «για να ξέρετε πόσο φτηνό είναι το σώμα, στους άνδρες που έχουν το μάτι τους στη μεγάλη δόξα». Ο Mούκιος έβαλε το δεξί του χέρι σε μία φωτιά που είχε ανάψει για θυσία, και την κράτησε εκεί χωρίς να δώσει καμία ένδειξη πόνου, κερδίζοντας έτσι για τον εαυτό του και τους απογόνους του το επώνυμο (cognomen) Scaevola, που σημαίνει «αριστερόχειρας». Ο Πορσένα έκπληκτος με τη γενναιότητα του νεαρού, τον απέλυσε από το στρατόπεδο των Ετρούσκων ελεύθερο να επιστρέψει στη Ρώμη, λέγοντας «Γύρνα πίσω, αφού κάνεις περισσότερο κακό στον εαυτό σου από μένα». Ταυτόχρονα, ο βασιλιάς έστειλε και πρέσβεις στη Ρώμη, για να προσφέρουν ειρήνη. 

Στον Mούκιο παραχωρήθηκε γεωργική γη στη δεξιά όχθη του Τίβερη, η οποία αργότερα έγινε γνωστή ως Λιβάδια του Μούκιου (Mucia Prata). 
μικρογραφία|280x280εσ| O Moύκιος Σκαιβόλα μπροστά στον Λαρς Πορσένα, έργο του Mατία Στομ, (αρχές δεκαετίας 1640), Πινακοθήκη της Νέας Νότιας Ουαλίας.

 Στον λαϊκό πολιτισμό 

 Ο Ντάντε Αλιγκέρι αναφέρεται στον Mούκιο και τη θυσία τού χεριού του μέσα στη Θεία Κωμωδία. Στον Παράδεισο Άσμα 4: 82–87, μαζί με τον Άγιο Λαυρέντιο, ο Mούκιος απεικονίζεται ως άτομο που έχει τις πιο σπάνια και σταθερή θέληση.
 Σε ένα ποίημα στο Musa Posthuma, η Mάρτα Μαρτσίνα συνέκρινε τον Mούκιο δυσμενώς με τη μάρτυρα Mάρθα, και προτείνει ότι η Mάρθα είναι ισχυρότερος ήρωας, επειδή υπέφερε χειρότερα για λογαριασμό του Θεού. 
 Ο Ζαν Ζακ Ρουσσώ αναφέρει στο Βιβλίο Ι από τις Εξομολογήσεις του, ότι ως παιδί προσπάθησε να αναπαραγάγει τη δράση του Mούκιου, βάζοντας το χέρι του επάνω από ένα θερμαινόμενο σκεύος.
 Σε ηλικία δώδεκα ετών, ο Φρίντριχ Νίτσε, προσπαθώντας να αποδείξει στους συμμαθητές του στο Σουλπφόρτα ότι η ιστορία θα μπορούσε να είναι αληθινή, έκαψε την τεντωμένη παλάμη του επάνω από ένα βιβλίο με αναμμένα σπίρτα, χωρίς να εκφράσει πόνο, και σώθηκε από σοβαρό κακό, μόνο από τον επόπτη του σχολείου. 
 Ο Γκόρντον Σκοτ υποδύθηκε τον Mούκιο στην σπαθί-και-σανδάλι ταινία Ήρωας της Ρώμης (1964), η οποία βασίστηκε χαλαρά σε αυτή την ιστορία.
 Από το 1991 Ισπανικός πολιτιστικός σύλλογος Δυνάμεις του Σοκ Έκτακτες (Fuerzas de Choque Extraordinarii) από τους "Καρχηδόνιοι και Ρωμαίοι" εορτασμούς της Καρχηδόνας, έχουν διοικητή τον Γάιο Μούκιο Σκαιβόλα.

μικρογραφία|275x275εσ| Ο Μούκιος Σκαιβόλα μπροστά από τον Λαρς Πορσένα, πίνακας του Πέτερ Πάουλ Ρούμπενς, Μουσείο Πούσκιν.

 Στην τηλεοπτική σειρά <i id="mwZA">Gaslit</i> του 2022, ο Τζέιμς ΜακΚόρντ λέει στον Γκ. Γκόρντον Λίντυ "Ο Γάιος Σκαιβόλα θα ήταν περήφανος". Ο ΜακΚόρντ αναφέρεται σε μία παλαιότερη συνομιλία, όπου ο Λίντυ περιγράφει ότι κρατάει το χέρι του επάνω από ένα κερί, για να αποδείξει σε αρκετούς Κουβανούς ότι ήταν «ανδρείος». Αυτό ήταν μέρος ενός προγράμματος που ακολούθησε ο Λίντυ, για να αναπτύξει τη δύναμη της θέλησής του. 

 Δείτε επίσης 
 Κλέλια, η Ρωμαία όμηρος στον Λαρς Πορσένα
 Et facere et pati fortia Romanum est ("Το να κάνεις και να υποφέρεις γενναία, των Ρωμαίων είναι ίδιον", Τ. Λίβιος στο έργο του Από κτίσεως Ρώμης)
 γένος Μουκίων
 Τυρ, ο μονόχειρ θεός των Σκανδιναβών

 Παραπομπές 

 Εξωτερικοί σύνδεσμοι 


Κατηγορία:Ρωμαίοι πολιτικοί